CELEX: 62009TB0359(01)
Language: el
Date: 2010-06-17 00:00:00
Title: Υπόθεση T-359/09: Διάταξη του Γενικού Δικαστηρίου της 17ης Ιουνίου 2010 — Jurašinović κατά Συμβουλίου [Προσφυγή ακυρώσεως — Πρόσβαση στα έγγραφα — Κανονισμός (ΕΚ) 1049/2001 — Εκθέσεις των παρατηρητών που είχε στείλει η Ευρωπαϊκή Ένωση στην περιοχή του Knin (Κροατία) — Ενδιάμεσο μέτρο — Απαράδεκτο — Σιωπηρή άρνηση πρόσβασης — Έννομο συμφέρον — Ρητή απόφαση εκδοθείσα κατόπιν ασκήσεως προσφυγής — Κατάργηση της δίκης]

14.8.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 221/45
            
         Διάταξη του Γενικού Δικαστηρίου της 17ης Ιουνίου 2010 — Jurašinović κατά Συμβουλίου
   (Υπόθεση T-359/09) (1)
   
   (Προσφυγή ακυρώσεως - Πρόσβαση στα έγγραφα - Κανονισμός (ΕΚ) 1049/2001 - Εκθέσεις των παρατηρητών που είχε στείλει η Ευρωπαϊκή Ένωση στην περιοχή του Knin (Κροατία) - Ενδιάμεσο μέτρο - Απαράδεκτο - Σιωπηρή άρνηση πρόσβασης - Έννομο συμφέρον - Ρητή απόφαση εκδοθείσα κατόπιν ασκήσεως προσφυγής - Κατάργηση της δίκης)
   2010/C 221/75
   Γλώσσα διαδικασίας: η γαλλική
   
      Διάδικοι
   
   
      Προσφεύγων: Ivan Jurašinović (Angers, Γαλλία) (εκπρόσωπος: A. Beguin, δικηγόρος)
   
      Καθού: Συμβούλιο της Ευρωπαϊκής Ενώσεως (εκπρόσωποι: C. Fekete και K. Zieleśkiewicz)
   
      Αντικείμενο
   
   Αφενός, αίτημα ακυρώσεως της αποφάσεως του Συμβουλίου της Ευρωπαϊκής Ενώσεως, της 17ης Ιουνίου 2009, με την οποία δεν επιτράπηκε στον προσφεύγοντα η πρόσβαση στις εκθέσεις των παρατηρητών της Ευρωπαϊκής Ενώσεως που ήσαν παρόντες στην Κροατία, στην περιοχή του Knin, από την 1η Αυγούστου μέχρι τις 31 Αυγούστου 1995, και στα έγγραφα με τη μνεία «ECMM RC Knin Log reports», καθώς και της σιωπηρής απορριπτικής αποφάσεως που εκδόθηκε επί επιβεβαιωτικής αιτήσεως προσβάσεως και, αφετέρου, αίτημα να υποχρεωθεί το Συμβούλιο να του επιτρέψει την πρόσβαση στα έγγραφα που ζητήθηκαν, υπό ηλεκτρονική μορφή.
   
      Διατακτικό
   
   Το Γενικό Δικαστήριο διατάσσει:
   
               1)
            
            
               Καταργεί τη δίκη ως προς τα αιτήματα της προσφυγής του Ivan Jurašinović περί ακυρώσεως της σιωπηρής αποφάσεως του Συμβουλίου της Ευρωπαϊκής Ενώσεως με την οποία απορρίφθηκε η επιβεβαιωτική αίτησή του περί προσβάσεως στις εκθέσεις των παρατηρητών της Ευρωπαϊκής Ενώσεως που ήσαν παρόντες στην Κροατία, στην περιοχή του Knin, από την 1η Αυγούστου μέχρι τις 31 Αυγούστου 1995, και στα έγγραφα με τη μνεία «ECMM RC Knin Log reports».
            
         
               2)
            
            
               Απορρίπτει την προσφυγή κατά τα λοιπά ως απαράδεκτη.
            
         
               3)
            
            
               Κάθε διάδικος φέρει τα δικά του δικαστικά έξοδα.
            
         
      (1)  EE C 267 της 7.11.2009.